ZIGA ยัน! ผถห.ใหญ่กอดหุ้นแน่น ลุยทรานฟอร์มจากเหล็กสู่ “เทคโนโลยี” เต็มตัว
ZIGA ยันผู้ถือหุ้นใหญ่กอดหุ้นแน่น รักษาสัดส่วน 44.229% เดินหน้าตามแผนธุรกิจงผลักดันการทรานส์ฟอร์มจากธุรกิจเหล็กสู่เทคโนโลยี หนุนการเติบโตกระโดด
ZIGA ยันผู้ถือหุ้นใหญ่กอดหุ้นแน่น รักษาสัดส่วน 44.229% เดินหน้าตามแผนธุรกิจงผลักดันการทรานส์ฟอร์มจากธุรกิจเหล็กสู่เทคโนโลยี หนุนการเติบโตกระโดด
18 ก.พ. 2565

นายศุภกิจ งามจิตรเจริญ ประธานเจ้าหน้าที่บริหาร บริษัท ซิก้า อินโนเวชั่น จำกัด (มหาชน) หรือ ZIGA เปิดเผยว่า ตามสรุปแบบ 246-2 ประจำวันที่ 11 กุมภาพันธ์ 2565 โดยสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) แจ้งว่า นายสมพงษ์ ศิลป์ สมบูรณ์ ได้เข้าซื้อหุ้นของบริษัท ซิก้า อินโนเวชั่น จำกัด (มหาชน) ซึ่งเป็นรายการได้มา เมื่อวันที่ 10 กุมภาพันธ์ 2565 จำนวนหลักทรัพย์ที่ได้มาคิดเป็น 12.3485% ของสิทธิออกเสียงทั้งหมดของกิจการ
อย่างไรก็ดี บริษัทฯขอชี้แจงเพิ่มเติมว่าโครงสร้างผู้ถือหุ้นเดิม ได้แก่ ครอบครัว งามจิตรเจริญ ครอบครัว ตรีมุทธาพงศ์และบริษัท ดีงาม โฮลดิ้ง จำกัด ยังคงรักษาสัดส่วนคือ 44.229% ซึ่งเป็นสัดส่วนผู้ถือหุ้นสูงสุด บริษัทฯยังคงดำเนินงานตามแผนธุรกิจเดิม โครงสร้างผู้ถือหุ้นรายใหญ่ดังกล่าวข้างต้นไม่มีผลกระทบต่อการบริหารงาน โครงสร้างการจัดการของบริษัทฯ
โดยนักลงทุนรายดังกล่าวไม่เข้าเกณฑ์การครอบงำกิจการตามมาตรา 247 ตามพระราชบัญญัติหลักทรัพย์และตลาดหลักทรัพย์ พ.ศ. 2535 ดังนั้นการเปลี่ยนแปลงสัดส่วนของการถือหุ้นของกลุ่มผู้ถือหุ้น
“การที่มีผู้ลงทุนให้ความสนใจเข้ามาถือหุ้นเพิ่มขึ้น สะท้อนให้เห็นถึงความเชื่อมั่นที่มีต่ออนาคตของบริษัท และไม่ได้มีผลกระทบต่อการเปลี่ยนแปลงกลุ่มผู้ถือหุ้นใหญ่แต่อย่างใด เพราะกลุ่มเดิมยังถือครองในสัดส่วนสูงถึง 44.229% ซึ่งการบริหารงานของบริษัทยังคงเดินหน้าสู่การทรานส์ฟอร์มจากธุรกิจเหล็กสู่ธุรกิจเทคโนโลยีอย่างเต็มรูปแบบ และจะช่วยผลักดันการเติบโตได้อย่างก้าวกระโดด” นายศุภกิจ กล่าว